חברת אסנסEssence) ) מהרצליה, ספקית גלובלית של טכנולוגיות IoT ופתרונות לחיים מקושרים מבוססי ענן, יוצאת במהלך לגיוס 45 עובדים חדשים, שמטרתו לענות על הגידול המתמשך בפעילות החברה.
המשרות המבוקשות הן בתחום ה-Real Time Embedded , שם נדרשים מפתחים, ראשי צוותים ומנהלי פרויקטים, שישתלבו בצוותי הפיתוח השונים, על מנת לתת מענה להתחייבויות מול לקוחות גלובליים של החברה. החברה מבטיחה סביבה דינמית ומאתגרת בה משולבים טכנולוגיה מתקדמת וחדשנות מתמדת בפיתוח המוצרים. לדברי דנה מטלון גורן, סמנכ״לית משאבי אנוש בחברה, לאור הפיתוחים הטכנולוגיים החדשים בשנה האחרונה, גם מחלקת הבדיקות גדלה משמעותית ונערכת לתמוך בכל גופי הפיתוח. החברה מחפשת כעת אנשי בדיקות מנוסים לבדיקות אוטומטיות ידניות וכן לצורכי אינטגרציה.
בנוסף מחפשת אסנס עבור גוף הפיתוח העסקי מנהלי לקוחות (Account Managers) לשווקים גלובליים שונים שיוכלו להמשיך למנף, לשמר ולהעמיק את הקשרים עם הלקוחות הקיימים לצד כניסה וחדירה לשווקים חדשים.
״אם יש למועמד רעב בעיניים, ראש יצירתי ו- Drive להיות מעורב בתחומי IoT מרתקים היכולים גם להציל חיים - זה סוג הטאלנט שאנחנו רוצים אתנו״, אומרת מטלון גורן. ״בתמורה אנו מציעים אתגר, עניין, חדשנות, סביבת עבודה סופר דינמית, מפנקת ובצמיחה מתמדת״.
אסנס, שמוקד הפעילות שלה נמצא באזור ההייטק של הרצליה, פעילה בשוק מעל 22 שנה. החברה, המעסיקה מאות עובדים, מפתחת פתרונות חדשניים בתחום הבית המחובר ועד היום הטמיעה מעל 15 מיליון מערכות ברחבי העולם. טכנולוגיות החברה מתאימות לספקי שירות מתחומים שונים: ביטחון, תקשורת ובריאות, המציעים ללקוחותיהם פלטפורמת ניהול בית חכם ואורח חיים מלא ללא דאגות מיותרות. בישראל, ניתנים שירותי Care@Home על ידי חברת נטלי, הנחשבת למובילה בארץ לשירותי חירום רפואיים.